RAIKUNSEUDUN VESIOSUUSKUNTA

HALLITUS

**VESIOSUUSKUNNAN HALLITUKSEN KOKOUS MELKKAALLA 10.6.2020 KLO 18.30.**

**21§ Kokouksen avaus**

Puheenjohtaja Antti Syrjä avasi kokouksen klo 18.47.

**22§ Kokouksen laillisuus ja päätösvaltaisuus**

Paikalla olivat Jani Järvinen, Juhana Melkas, Kalevi Nokkonen, Antti Syrjä ja Petri Uotila. Todettiin kokous laillisesti kokoon kutsutuksi ja päätösvaltaiseksi.

**23§ Edellisen kokouksen pöytäkirja**

Luettiin edellisen kokouksen pöytäkirja. Todettiin sen vastaavan kokouksen kulkua.

**24§ Talousasiat**

Saatiin kuulla osuuskunnan tilin saldon olevan 28 292,80 euroa.

Tilinpäätös on saatu toimitettua määräajassa verottajalle. Verotuspäätöskin on jo saapunut. Ei verotettavaa tuloa.

Puheenjohtaja Syrjä esitti hallitukselle eritellyn laskun vesiosuuskunnalle tekemistään valvonta- ja huoltotöistä. Syrjän poistuttua kokoustilasta, muu hallitus hyväksyi laskun maksettavaksi.

**25§ HRV Palveluiden tarjous sekoittimen asennuksesta**

Hallitus on saanut HRV Palveluilta tarjouksen Vehoniemen linjapumppaamon sekoittimen asennuksesta. Tarjouksen kokonaishinta on 1093 €. Hallitus pitää tarjoukseen sisältyvää 691 €:n telinettä kalliina, ja päättää selvittää muita vaihtoehtoja.

**26§ Liittymäasiat**

Kevään ja alkukesän aikana on huollettu yksi kiinteistöpumppu Laivurintiellä. Parvelantien linjapumppaamo antaa ajoittain virheellisiä hälytyksiä. Syy ei ole tiedossa. Kesäniementien linjapumppaamolla on ollut häiriöitä, jotka on korjattu. Yhden vesipostin mittari on vaihdettu jäätymisen seurauksena. Jäätymisen syy ei ole tiedossa.

Yhdestä uudesta liittymästä on neuvoteltu touko-kesäkuussa. Sopimus solmittaneen lähiaikoina. Päätetään, että kun sopimus on solmittu, sihteeri pyytää ainakin kaksi tarjousta kyseisen liittymän ja syksystä asti asennusta odottaneen liittymän rakentamisesta.

**27§ Osuuskunnan jäsenistön liittymätietojen päivittäminen**

Vesihuoltolain mukaan vesilaitoksella tulee olla ajantasalla olevat yhteystiedot vedenkäyttäjistään, jotta heihin saadaan yhteys nopeasti poikkeustilanteessa. Raikunseudun vesiosuuskunnalla on joitakin liittymän omistajia, joilta ei ole tiedossa kuin kiinteistön osoite ja laskutusosoite. Hallitus päättää päivittää liittymätietoja yleisen kokouksen kokouskutsun yhteydessä lähetettävällä kyselyllä jonka voi palauttaa usealla eri tavalla.

Lomakkeella halutaan saada selville kiinteistön ja sen omistajan tarkka osoite, omistajan nimi, vedenkäyttäjän nimi, puhelinnumero ja saähköpostiosoite. Lisäksi kysytään voiko liittymän laskun lähettää sähköpostilla. Lomakkeessa tulee olla maininta EU:n tietosuoja-asetuksesta GDPR:stä. Palautuksen eräpäiväksi sovitaan 31.7.

**28****§ Vuosikokouksen järjestäminen, aika ja paikka**

Päätetään järjestää osuuskunnan vuosikokous 15.8. klo 10.00. Paikaksi sovitaan Raikun koulu, jos se on mahdollista, muutoin Kumpula. Kutsuun tulee laittaa maininta väliaikaisesta laista, jonka perusteella kokousta on siirretty yli säännöissä mainitun päivämäärän. Lisäksi mainitaan, että kokoukseen voi osallistua myös valtakirjalla.

Kokouskutsussa tulee mainita erikseen, että kokouksessa käsitellään kohta jossa yleiskokous valtuuttaa hallituksen päättämään liittymämaksuista.

Kokouskutsu julkaistaan Kangasalan Sanomissa. Sihteeri hoitaa.

Erovuorossa ovat Jani Järvinen ja Kalevi Nokkonen.

**29§ Muut asiat**

Muina asioina käsitellään ehdotus hankkia hallituksen jäsenille jokin asuste, jota voi käyttää kun on osuuskunnan asialla liikkeellä. Päätetään hankkia hallitukselle huomioliivit painatuksella. Puheenjohtaja hoitaa.

**30§ Kokouksen päättäminen**

Puheenjohtaja päätti kokouksen klo 20.30.

Puheenjohtaja

Antti Syrjä

Sihteeri

Juhana Melkas